**Ministru kabineta rīkojuma projekta „ Par pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2017. gada 17. janvāra rīkojums Nr.XXX „Par ārkārtējās situācijas izsludināšanu”. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 16. janvāra Krīzes vadības padomes sēdē nolemts izsludināt ārkārtējo situāciju Ādažu, Krimuldas un Salaspils novados, jo 2017. gada 13. janvārī valsts zinātniskais institūts “BIOR” konstatēja Āfrikas cūku mēri (turpmāk – ĀCM) Krimuldas novada Krimuldas pagasta novietnē “Rukas”. Novietnē atrodas 5023 cūku sugas dzīvnieki.  Āfrikas cūku mēris ir vīrusu izraisīta (*iridovīrusu* ģints), ļoti lipīga un bīstama infekcijas slimība, kas skar cūku dzimtas dzīvniekus. Slimība cūkām nav ārstējama. Situāciju padara sliktāku tas, ka nav izstrādāta vakcīna, kas pasargātu no tālākas dzīvnieku inficēšanās un slimības masveida izplatīšanās, turklāt šīs slimības patoģenēze labvēlīgi ietekmē slimības nekontrolētu izplatīšanos, jo antivielas, kas veidojas pret vīrusu, nav vīrusu neitralizējošas. Āfrikas cūku mēris nekādā veidā nav bīstams cilvēkiem. Infekcijas avots ir slimās cūkas, bet mežacūkas ir vīrusa nēsātājas, kuras kopā ar *Ornithodoros* ģints ērcēm dabā veido vīrusa rezervuāru, tā vīrusam ļaujot saglabāties 10 – 12 gadus.  Ievērojot ĀCM izplatīšanās draudus, dzīvnieku izcelsmes blakusproduktus (t.sk. dzīvnieku līķus) nepieciešams likvidēt pēc iespējas tuvāk ĀCM skartajam punktam. PVD ir izvērtējis blakusproduktu uzņēmēju un uzņēmumu atbilstību normatīvo aktu prasībām par dzīvnieku izcelsmes blakusproduktu apriti. Normatīvo aktu prasībām atbilstošajiem uzņēmumiem ir piešķirts PVD atzīšanas numurs. Ņemot vērā novietnē “Rukas” esošo cūku sugas dzīvnieku skaitu, esošo atzīto blakusproduktu pārstrādes un likvidēšanas iekārtu darbības kapacitāte var būt nepietiekama, tāpēc ir nepieciešams paredzēt cūku līķu sadedzināšanu sārtos. Konkrētā vieta nepieciešamības gadījumā tiks izvēlēta,  jo nav cita risinājuma, lai sasniegtu izvirzīto mērķi, un darbības īstenošana nepieciešama, lai nodrošinātu sevišķi svarīgu sabiedrības interešu ievērošanu  un nodrošinātu pilnīgu blakusproduktu likvidēšanu īsā termiņā.  Sadedzinot sārtā dzīvnieku izcelsmes blakusproduktus netiks piemēroti likuma „Par īpaši aizsargājamām dabas teritorijām” 43. panta ceturtajā līdz devītajā daļā un Ministru kabineta 2011. gada 19. aprīļa noteikumi Nr.300 „Kārtība, kādā novērtējama ietekme uz Eiropas nozīmes īpašu aizsargājamo dabas teritoriju (Natura 2000) noteiktais.  Lai varētu operatīvi likvidēt dzīvnieku izcelsmes blakusproduktus, ir jāiesaista attiecīgo pašvaldību atbildīgās amatpersonas, kā arī Valsts vides dienests un Valsts ugunsdzēsības un glābšanas dienests.  Ņemot vērā to, ka tiek izsludināta ārkārtas situācija, tad Pārtikas un veterinārajam dienestam saskaņā ar Publisko iepirkuma likumu 3. panta trešās daļas 2.punktu tiks atļauts bez iepirkuma procedūras izsludināšanas nodrošināt dzīvnieku izcelsmes blakusproduktu likvidēšanu SIA “Grow Energy” uzņēmumā. | |
| 3. | Projekta izstrādē iesaistītās institūcijas | Pārtikas un veterinārais dienests. | |
| 4. | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Rīkojuma projekta tiesiskais regulējums attiecas uz visām personām, kuras dzīvo un uzturas ĀCM ierobežojuma teritorijā, kā arī uz tām personām, par kurām pastāv aizdomas, ka tās savā privātīpašumā tur nereģistrētus cūku sugas dzīvniekus. |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Cita informācija | | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | **Turpmākie trīs gadi (euro)** | | |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 124 300 | 0 | 0 | 0 |
| 2.1. valsts pamatbudžets | 0 | 124 300 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 124 300 | 0 | 0 | 0 |
| 3.1. valsts pamatbudžets | 0 | - 124 300 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 124 300 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar PVD aptuvenajiem aprēķiniem novietnē, piespiedu kārtā nogalinot tur esošos cūku sugas dzīvniekus, radīsies aptuveni 500 tonnas dzīvnieku izcelsmes blakusproduktu. No tiem 450 tonnas plānots pārstrādāt SIA “Grow Energy” un 50 tonnas Dienvidlatgales pārvaldes dzīvnieku izcelsmes blakusproduktu sadedzināšanas iekārtā “Hurikan PRO 1000”. SIA “Grow Energy” 1 tonna dzīvnieku izcelsmes blakusproduktu pārstrāde izmaksā 230 *euro* (t.sk. par elektrību – 30,00 *euro*, siltumenerģiju – 69,30 *euro*, transportēšanu –  13,53 *euro*, algām – 12,22 *euro*, iekārtas ekspluatācijas izmaksas – 104,95 *euro* (t.sk. dezinfekcija – 4,53 *euro*, 5,10 *euro*, 5,14 *euro*, utilizācijas rūpnīcas amortizācija – 85,58 *euro* un konteineru amortizācija – 4,60 *euro*)). Līdz ar to par 450 tonnu pārstrādi plānots SIA “Grow Energy” samaksāt 103 500 *euro*. Dienvidlatgales pārvaldes dzīvnieku izcelsmes blakusproduktu sadedzināšanas iekārtā “Hurikan PRO 1000” 1 tonnas sadedzināšana izmaksā 416 *euro* (t.sk. Hurican PRO 1000” uzturēšana – 199,41 *euro* (t.sk. teritorijas noma, elektroenerģija, dīzeļdegviela, u.c.), algām – 156,16 *euro* (divu strādājošo nepārtraukts darbs, 7 dienas) un blakusproduktu transportēšana – 60,61 *euro* (ārpakalpojums)). Par 50 tonnu sadedzināšanu nepieciešami 20 800 *euro*. | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |  | | | | |
| 7. Cita informācija | Dzīvnieku īpašniekam saskaņā ar Veterinārmedicīnas likuma 35. panta pirmajā daļā noteikto ir tiesības saņemt kompensāciju par piespiedu kārtā nogalinātajiem dzīvniekiem un iznīcināto barību. Precīzu kompensācijas apmēru šobrīd nav iespējams aprēķināt. Tas būs iespējams pēc tam, kad būs nogalināti visi novietnē esošie cūku sugas dzīvnieki un iznīcināta barība. Kompensācijas apmērs tiks aprēķināts saskaņā ar ministru kabineta 2005. gada 15. marta noteikumiem Nr.177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā”. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

17.01.2017. 10:54

1069

S.Vanaga

67027363, Sanita.Vanaga@zm.gov.lv

L.Gurecka

67027063, Linda.Gurecka@zm.gov.lv